Държавен вестник, бр. 9, 2015 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  9
(4)	  Лицето по чл. 157, ал. 1 от Закона 
за туризма обозначава ски пистите, които 
са затворени за сноуборд. 
(5) Ски пистите се затварят изцяло или 
частично в зависимост от конкретната 
причина. 
(6) Затварянето на ски пистите или на 
отделни участъци от тях по смисъла на ал. 3, 
т. 2 – 4 и ал. 4 се обозначава чрез съответни 
знаци, посочени в приложение № 1.
(7) Затварянето на ски пистите с изклю-
чение на случаите по ал. 3, т. 1 се извършва 
чрез оградни мрежи или други подходящи 
кръстосани или напречни прегради, които по 
възможност се разполагат по цялата широ-
чина на пистата, и се обозначава както със 
съответните знаци, така и с преграждаща 
табела.
(8) Напречните прегради по ал. 7 се мон-
тират по начин, който не излага на опасност 
ползвателите на ски пистата, и са видни и 
при лошо време. 
Чл. 13. (1) Поддръжката на ски пистите 
включва: 
1. през зимния сезон – снегоутъпкване, 
създаване на изкуствен сняг, поддръжка на 
снежната покривка, отстраняване на пре-
пятствия, изкуствено създадени вследствие 
на природните условия, обозначаване и 
обез­опасяване на нетипични препятствия. 
2. през летния сезон – рекултивация на 
терена, затревяване на оголени участъци, 
косене, почистване от храстовидна расти-
телност, отстраняване на камъни, скални 
парчета, дънери, дупки и други неравности, 
причинени от порои и ерозия, отводнява-
не, дрениране, изграждане на укрепителни 
шкарпи.
(2) Не се считат за препятствия снежни 
натрупвания, нанесени от лицата, ползващи 
ски пистите, всички неравности на снежната 
покривка, които са резултат от промяна в 
метеорологичните условия или са резултат от 
подготовката на пистите, частично заледени 
или оголени вследствие на снеготопенето 
участъци и неравности, които не препятстват 
нормалното използване на пистите. 
(3) Дейностите по ал. 1, т. 2 се съгласуват 
със собственика в писмен вид.
Чл. 14. (1) Отворените за потребителите 
ски писти се обезопасяват срещу лавини.
(2) В краищата на пистите, при завоите 
и при участъците с изразени напречни и 
надлъжни наклони, които при удар могат 
да доведат до опасно отклонение от пистата, 
се поставят предпазни мрежи.
(3)  Пресечните точки на писти с общест-
вени пътища се обозначават и подсигуряват 
по начин, който предупреждава потребите-
лите за възможни опасни ситуации.
Чл. 15. Лицето по чл. 157, ал. 1 от Закона 
за туризма поддържа интернет страница, 
съдържаща информация съгласно чл. 154, 
ал. 1, т. 6 от Закона за туризма.
Чл. 16. Ски пистите се обозначават от 
лицето по чл. 157, ал. 1 от Закона за тури-
зма с цвета, съответстващ на степента им 
на трудност, съгласно чл. 6, ал. 1.
Чл. 17. (1) Необезопасените и необозна-
чени ски писти съгласно изискванията на 
наредбата и след изтичане срока на дадените 
указания и/или предписания по чл. 8, ал. 6 
се затварят за експлоатация със заповед на 
министъра на туризма по предложение на 
комисията по чл. 8, ал. 1. 
(2) Заповедта по ал. 1 подлежи на обжал-
ване по реда на Административнопроцесу-
алния кодекс.
Раздел III
Информационна обезпеченост
Чл. 18. (1) Лицето по чл. 157, ал. 1 от 
Закона за туризма е длъжно да постави на 
територията на ски пистата необходимите 
знаци и указателни табели съгласно при-
ложение № 1. 
(2) При главните входове към ски зоната 
се поставя табло с добра видимост, на което 
са указани съоръженията и ски пистите, наи-
менованието и степента на трудност съгласно 
чл. 6, ал. 1, както и тяхната достъпност. 
(3) На таблото по ал. 2 се посочва и 
работното време на съоръженията, часът 
на последната контролна обиколка на ски 
патрула, обичайното време за обработване и 
поддръжка на пистите с механични превозни 
средства или други технически помощни 
средства. На всяко изкачвателно съоръжение 
се поставя информация за часа, до който 
се допуска качването на последния клиент. 
Чл. 19. (1) В случай на опасност от лавина 
за една, няколко или за всички ски писти 
на територията на планинския курорт из-
ползването на въжените линии за превоз на 
хора и ски зоните за достъп до съответните 
ски писти се забранява от кмета на съответ-
ната община или от оправомощено от него 
длъжностно лице. В случай че дадена ски 
писта попада в границите на две или повече 
общини, използването на въжените линии за 
превоз на хора и ски зоните за достъп до ски 
пистите се забранява със съвместна заповед 
на кметовете на съответните общини или 
на оправомощени от тях длъжностни лица. 
Кметът може да спре лифтовите съоръже-
ния или да затвори ски писти по сигнал на 
Планинската спасителна служба.
(2) Опасността от лавина е:
1. първа степен – ниска;
2. втора степен – средна;
3. трета степен – значителна;
4. четвърта степен – висока;
5. пета степен – много висока.
(3) Лицето по чл. 157, ал. 1 от Закона 
за туризма предоставя информация за по-
требителите относно опасността от лавини 
за сектори извън пистите посредством три 
флага: